****

**แผนการดำเนินงาน**

**ประจำปีงบประมาณ พ.ศ.๒๕๕7**

**องค์การบริหารส่วนตำบลโนนตาเถร**

**อำเภอโนนแดง จังหวัดนครราชสีมา**

**งานนโยบายและแผน**

**คำนำ**

 ภายใต้นโยบายการกระจายอำนาจ ให้แก่องค์กรปกครองส่วนท้องถิ่นซึ่งทำให้เกิดการเปลี่ยนแปลงหลายประการ โดยเฉพาะการถ่ายโอนภารกิจให้แก่องค์กรปกครองส่วนท้องถิ่น การวางแผนพัฒนาท้องถิ่นก็เป็นภารกิจหนึ่งที่มีความสำคัญมากที่องค์การบริหารส่วนตำบลโนนตาเถร จะต้องดำเนินการจัดทำแผน ตามระเบียบกระทรวงมหาดไทยว่าด้วยการจัดทำและประสานแผนขององค์กรปกครองส่วนท้องถิ่น พ.ศ. ๒๕๔๘ ได้กำหนดให้องค์กรปกครองส่วนท้องถิ่น จัดทำแผนยุทศาสตร์แผนพัฒนาสามปีและแผนการดำเนินงาน มีจุดมุ่งหมายเพื่อแสดงถึงรายละเอียด แผนงาน/โครงการและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบลโนนตาเถร ประจำปีงบประมาณ พ.ศ. ๒๕๕7 ทำให้แนวทางในการบริหารจัดการ การดำเนินงานในปีงบประมาณ พ.ศ. ๒๕๕7 ขององค์การบริหารส่วนตำบลโนนตาเถร มีความชัดเจนในการดำเนินงานลดปัญหาความยุ่งยาก ซับซ้อน และทำให้เกิดความสะดวกในการติดตามและประเมินผลต่อไป

 องค์การบริหารส่วนตำบลโนนตาเถร หวังเป็นอย่างยิ่งว่าแผนการดำเนินงานฉบับนี้จะเป็นประโยชน์ ในการดำเนินงานเพื่อสนองตอบต่อปัญหา และความต้องการของประชาชนอย่างมีประสิทธิภาพต่อไป

 องค์การบริหารส่วนตำบลโนนตาเถร

 2 ธันวาคม ๒๕๕6

**สารบัญ**

 **หน้า**

 **ส่วนที่ ๑**

สารบัญ

คำนำ

วัตถุประสงค์ของแผนการดำเนินงาน ๑

 ขั้นตอนการจัดทำแผนการดำเนินงาน ๑

 ประโยชน์ของแผนการดำเนินงาน ๒-๓

 **ส่วนที่ ๒**

 บัญชีสรุปโครงการงบประมาณ ๕

 บัญชีโครงการ/กิจกรรม/งบประมาณ ๖-๓1

**ส่วนที่ ๑**

**บทนำ**

**ส่วนที่ ๑**

**บทนำ**

 ตามระเบียบกระทรวงมหาดไทยว่าด้วยการจัดแผนพัฒนาขององค์กรปกครองส่วนท้องถิ่น พ.ศ.๒๕๔๘ กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนสามปี และแผนการดำเนินงาน สำหรับแผนการดำเนินงานนั้น มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่างๆ ของแผนงาน/โครงการในแผนการดำเนินงานจะทำให้การติดตามประเมินผลเมื่อสิ้นปีมีความความสะดวกมากขึ้นอีกด้วย

 แผนการดำเนินงานจึงเป็นเครื่องมือสำคัญในการบริหารของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงานและประสิทธิผล ดังนั้นแผนการดำเนินงานจึงมีแนวทางในการจัดทำ ดังนี้

 ๑.เป็นแผนที่แยกออกมาจากแผนพัฒนาและมีลักษณะเป็นแผนดำเนินการ (Action Plan)

 ๒.จัดทำหลังจากที่ได้มีการจัดทำงบประมาณรายจ่ายประจำปีแล้ว

 ๓.แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจน และแสดงถึงการดำเนินงานจริง

 ๔.เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่องค์กรปกครองส่วนท้องถิ่น

**วัตถุประสงค์ของแผนการดำเนินงาน**

 ๑.เพื่อเป็นการปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

 ๒.เพื่อเป็นการแปลงแผนงาน/โครงการพัฒนาในแผนพัฒนาสามปีที่ได้รับการจัดสรรงบประมาณไปสู่การปฏิบัติจริงให้เป็นรูปธรรม

 ๓.เพื่อแสดงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่เขตตำบลโนนตาเถร ประจำปีงบประมาณ ๒๕๕7

 ๔.เพื่อเป็นเครื่องมือในการติดตามและประเมินผลแผนงาน/โครงการพัฒนา

**ขั้นตอนการจัดทำแผนการดำเนินงาน**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ (หมวด ๕ ข้อ ๒๖) ได้กำหนดให้องค์กรปกครองส่วนท้องถิ่นจัดทำแผนปฏิบัติการโดยมีขั้นตอน ดังนี้

 ๑.คณะกรรมการสนับสนุนการจัดทำแผนพัฒนาท้องถิ่นรวบรวมแผนงานโครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่นแล้วจัดทำร่างแผนการดำเนินงานเสนอคณะกรรมการพัฒนาท้องถิ่น

**-๒-**

 ๒.คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารประกาศเป็นแผนดำเนินงาน ทั้งให้ปิดประกาศแผนการดำเนินงานภายในสิบห้าวันนับแต่วันที่ประกาศให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

 โดยระเบียบกระทรวงมหาดไทยดังกล่าว สามารถสรุปขั้นตอนในการดำเนินการจัดทำแผนการดำเนินงานได้ ๓ ขั้นตอน

**ขั้นตอนที่ ๑ การเก็บรวบรวมข้อมูล**

 คณะกรรมการสนับสนุนการจัดทำแผนพัฒนาองค์การบริหารส่วนตำบลโนนตาเถรเก็บรวบรวมข้อมูลโครงการ/กิจกรรม ที่จะดำเนินการจริงในพื้นที่เขตตำบลโนนตาเถร ซึ่งจะประกอบด้วยโครงการ/กิจกรรมขององค์การบริหารส่วนตำบลโนนตาเถรเองและโครงการ/กิจกรรมของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นที่จะดำเนินการในพื้นที่ตำบลโนนตาเถร

**ขั้นตอนที่ ๒ การจัดทำร่างแผนการดำเนินงาน**

 คณะกรรมการสนับสนุนการจัดทำแผนพัฒนาองค์การบริหารส่วนตำบลโนนตาเถร จัดทำร่างแผนการดำเนินงาน โดยพิจารณาแผนงาน/โครงการพัฒนาขององค์การบริหารส่วนตำบลโนนตาเถร และหน่วยงานต่างๆ ซึ่งมีความสอดคล้องกับยุทธศาสตร์การพัฒนาและแนวทางการพัฒนาขององค์การบริหารส่วนตำบลโนนตาเถร เพื่อเสนอต่อคณะกรรมการการพัฒนาองค์การบริหารส่วนตำบลโนนตาเถร และเมื่อคณะกรรมการพัฒนาองค์การบริหารส่วนตำบลโนนตาเถร พิจารณาให้ความเห็นชอบแล้ว จึงนำร่างแผนการดำเนินงานเสนอต่อนายกองค์การบริหารส่วนตำบลโนนตาเถรเพื่อพิจารณาให้ความเห็นชอบ โดยร่างแผนการดำเนินงานจะแบ่งออกเป็น ๒ ส่วน คือ

 ส่วนที่ ๑ บทนำ

 ส่วนที่ ๒ บัญชีโครงการ/กิจกรรม

**ขั้นตอนที่ ๓ การประกาศใช้แผนการดำเนินงาน**

 เมื่อนายกองค์การบริหารส่วนตำบลโนนตาเถรให้ความเห็นขอบร่างแผนการดำเนินงานแล้ว จึงประกาศใช้แผนการดำเนินงานโดยให้ปิดประกาศแผนการดำเนินงานภายใน ๑๕ วัน นับแต่วันที่ประกาศเพื่อให้ประชาชนในท้องถิ่นรับทราบโดยทั่วกันและต้องปิดประกาศไว้อย่างน้อย ๓๐ วัน

**ประโยชน์ของแผนการดำเนินงาน**

 การวางแผนการดำเนินงานมีความสำคัญต่อองค์กรปกครองส่วนท้องถิ่นเป็นอย่างยิ่ง ทั้งนี้เนื่องจากแผนการดำเนินงานเป็นแผนที่แสดงถึงรายละเอียดของแผนงาน/โครงการพัฒนาที่ดำเนินการจริงทั้งหมดประจำปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น กล่าวโดยสรุปไม่มีองค์กรใดที่ประสบความสำเร็จได้ถ้าปราศจากการวางแผน ดังนั้น การวางแผนจึงเป็นภารกิจอันดับแรกที่มีความสำคัญของกระบวนการจัดการที่ดีโดยมุ่งประโยชน์ ๒ ประการ ดังนี้

 ๑.บรรลุจุดมุ่งหมาย (Attention of objectives) การวางแผนทุกครั้งจะมีจุดหมายปลายทางเพื่อให้องค์กรบรรลุจุดมุ่งหมายที่กำหนด มีความแจ่มชัดก็จะช่วยให้การบริหารแผนมีทิศทางมุ่งตรงไปยังจุดมุ่งหมายที่กำหนดไว้ได้อย่างสะดวกและเกิดผลดี

**-3-**

 ๒.ประหยัด (Canoical Operation) การวางแผนเกี่ยวข้องกับการใช้สติปัญญาเพื่อคิดวิธีการให้องค์กรบรรลุถึงประสิทธิภาพเป็นการให้งานในฝ่ายต่าง ๆ มีการประสานงานกันดี

 ดังนั้น การจัดทำแผนการดำเนินงานส่งผลให้เกิดประโยชน์ต่อการปฏิบัติงานขององค์กรปกครองส่วนท้องถิ่น ดังต่อไปนี้

 ๑) แผนการดำเนินงานประจำปีทำให้ผู้บริหารท้องถิ่น ผู้ปฏิบัติงาน และประชาชนทั่วไปทราบถึงกิจกรรม วิธีการดำเนินงานในการพัฒนาท้องถิ่นและการใช้ทรัพยากรในการบริหารงานในปีงบประมาณ ๒๕๕7 ได้อย่างชัดเจน

 ๒) แผนการดำเนินงานประจำปี ทำให้ผู้มีหน้าที่รับผิดชอบในการนำแผนพัฒนาไปปฏิบัติสามารถนำแผนพัฒนานำไปปฏิบัติได้อย่างสะดวกและเป็นระบบมากยิ่งขึ้น

 ๓) แผนการดำเนินงานประจำปี ทำให้ผู้มีหน้าที่กำกับดูแลโครงการหรือผู้ที่รับผิดชอบโครงการสามารถเข้าใจและตรวจสอบโครงการได้ง่ายขึ้น

 ๔) แผนการดำเนินงานประจำปี ทำให้ผู้ติดตามและประเมินสามารถติดตามและตรวจสอบความก้าวหน้าในการดำเนินงานและประเมินผลโครงการได้ยอย่างมีประสิทธิภาพมากยิ่งขึ้น รวมทั้งสามารถนำข้อมูลที่ได้รับไปรายงานให้ผู้บริหารรับทราบถึงความก้าวหน้า รวมทั้งปัญหาและอุปสรรคในการดำเนินงานต่อไป

**จากขั้นตอนการจัดทำแผนการดำเนินงานข้างต้น สามารถเขียนเป็นแผนภูมิได้ดังนี้**

องค์กรปกครองส่วนท้องถิ่น

รวบรวมโครงการ/กิจกรรม

คณะกรรมการสนับสนุน

การจัดทำแผนฯ

หน่วยงานอื่น

จัดทำร่างแผนการดำเนินงาน

คณะกรรมการสนับสนุน

การจัดทำแผนฯ

คณะกรรมการสนับสนุน

เสนอร่างแผนการดำเนินงาน

การจัดทำแผนฯ

พิจารณาร่างแผนการดำเนินงาน

 คณะกรรมการพัฒนาท้องถิ่น

 ผู้บริหารท้องถิ่น

พิจารณาให้ความเห็นชอบ

ประกาศใช้

**ส่วนที่ 2**

**สรุปโครงการ/กิจกรรม**

**แผนการดำเนินงาน**

**-๕-**

**บัญชีสรุปโครงการและงบประมาณ**

**แผนการดำเนินงาน ประจำปีงบประมาณ พ.ศ.๒๕๕7**

|  |  |  |  |
| --- | --- | --- | --- |
| **ลำดับที่** | **ยุทธศาสตร์** | **จำนวน** | **หมายเหตุ** |
| **โครงการ/กิจกรรม** | **งบประมาณ** |
| ๑ | ด้านโครงสร้างพื้นฐาน | 13 | 1,880,000 |  |
| ๒ | การพัฒนาด้านสาธารณสุข | 5 | 240,000 |  |
| ๓ | การพัฒนาด้านการศึกษา ศาสนา วัฒนธรรม/กีฬาและนันทนาการ | 21 | 3,065,040 |  |
| ๔ | การพัฒนาด้านสวัสดิการสังคม/ความมั่นคง ปลอดภัยในชีวิต และทรัพย์สิน | 11 | 520,000 |  |
| ๕ | ด้านเศรษฐกิจและการเกษตร |  - |  - |  |
| ๖ | การพัฒนาด้านการบริหารราชการให้มีประสิทธิภาพคุณภาพ | 4 | 730,000 |  |
| ๗ | การพัฒนาด้านทรัพยากรธรรมชาติและสิ่งแวดล้อม | 2 | 30,000 |  |
| **รวม** | **56** | **6,465,040** |  |



ประกาศองค์การบริหารส่วนตำบลโนนตาเถร

เรื่อง ประกาศใช้แผนการดำเนินงาน ประจำปีงบประมาณ พ.ศ.๒๕๕7

--------------------------------------

 อาศัยอำนาจตามความแห่งระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ หมวด ๕ การนำแผนพัฒนาไปปฏิบัติ ข้อ ๒๖ (๒) กำหนดให้คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่น ประกาศเป็นเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกัน และปิดประกาศไว้อย่างน้อยสามสิบวัน

 องค์การบริหารส่วนตำบลโนนตาเถร จึงขอประกาศใช้แผนการดำเนินงาน ประจำปีงบประมาณ พ.ศ.๒๕๕7 ขององค์การบริหารส่วนตำบลโนนตาเถร เพื่อใช้เป็นแนวทางในการปฏิบัติงาน และขอประกาศให้ประชาชนทราบโดยทั่วกัน

 ประกาศ ณ วันที่ ๒๐ เดือน ธันวาคม พ.ศ.๒๕๕6

 (ลงชื่อ)

 (นายสำราญ พิณจรัสรุ่งเรือง)

 นายกองค์การบริหารส่วนตำบลโนนตาเถร